ট্রেন্ট বোল্ট
ট্রেন্ট আলেকজান্ডার বোল্ট (ইংরেজি: Trent Alexander Boult; জন্ম: ২২ জুলাই, ১৯৮৯) নিউজিল্যান্ডের ক্রিকেটার হিসেবে আন্তর্জাতিক ক্রিকেট খেলছেন। রোতোরুয়া এলাকায় জন্মগ্রহণকারী বোল্ট বামহাতি মিডিয়াম ফাস্ট ও ডানহাতি ব্যাটসম্যান। মূলতঃ নিউজিল্যান্ড ক্রিকেট দলের বোলিংয়ের সূচনা করতে নামেন তিনি। ২০০৭ সালের শীতকালীন প্রশিক্ষণ সফরে নিউজিল্যান্ড ‘এ’ দলের অন্যতম সদস্য ছিলেন। ৯ ফেব্রুয়ারি, ২০০৭ তারিখে ভারতের অনূর্ধ্ব-১৯ দলের বিপক্ষে ২৮ রানের বিনিময়ে ২ উইকেট লাভসহ অপরাজিত সাত রান করেন। তারপর তিনি ফেব্রুয়ারি, ২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করেন।